 Katsina Kidnap: Àwọn olórí ìjọ àgùdù méjì ni wọn jí gbé ni Katsina, ṣùgbọn- Rev Fr Chris Fada Joe Keke ẹni ọdún márùnléláádọrin àti Fada Alphonus Bello ẹni ọdún mẹtàlélọgbọn. Sùgbọn ó ṣeni láànú pé, òkú Fada Bello ni wọn pada rí nínú oko rúsúrúsú kan ní ẹyin sọọsì, sùgbọn wọn ji Fada Keke gbé lọ. Gẹgẹ bi Omotosho ṣe sọ, àwọn ajínígbé náà kò tíi kan sí ìjọ tàbi ẹbi nígbà ti ìròyìn yìí jáde. Agbẹnusọ ọlọpaàá ni ìpínlẹ Katsina Gambo Isah, ko gbé ago rẹ laásìkò láti fi ìdí ọrọ náà múlẹ nígbà tí a ń kọ ìròyìn yìí. Sùgbọn àwọn ìwé iròyìn ìbílẹ, sọ pé ó fi ìdí rẹ múlẹ pé ìṣẹlẹ náà wáyé, àti pé ọlapàá ń ṣiṣẹ takuntakun láti lépa àwọn ọdaran náà, àti láti mú olórí ìjọ naa pada wále láàfíà. Ìjínigbé ti di ǹkan to gbòde ni ìpínlẹ Katsina, tó jẹ ìpińlẹ ti ààrẹ Muhamadu Buhari O ti di ìgbà méjì báyìí tí ikọlu yóò wáyé ni agbègbè náà pàápàá jùlọ ìhà tó jẹ pé àwọn mùsùlùmmí ló pọ níbẹ. Ẹwẹ ìjọ Aguda jakèjádò Nàìjíríà ni àwọn kìí san owó ìtúsílẹ ti wọn ba jí Bísọọbù àti katkis gbé. : Rev Fr Chris Omotosho, tó jẹ adarí ìbànisọrọ ìjọ Aguda ti Sokoto ní Nàìjíríà ti fi ìdí rẹ múlẹ pé wọn jí àwọn olórí ìjọ méjì gbé nígbà tí àwọn ajínígbé kọlu ìjọ St Vincent Catholic Church Malunfashi, Ìpínlẹ Katsina lówùrọ ọjọ Ẹtì. 